open-index/open-wikipedia-markdown huggingface dataset:
Μεραϊτερίτης

Ο **μεραϊτερίτης** (αγγλικά: mereiterite) είναι θειικό ορυκτό του δισθενούς σιδήρου. Το όνομα τού αποδόθηκε προς τιμήν του Δρα Κουρτ Χέλμουτ Μεράιτερ (Kurt Helmut Mereiter, 1945– ), Καθηγητή Ορυκτολογίας στο Πολυτεχνείο της Βιέννης, σε αναγνώριση των εργασιών του επί των σουλφιδίων του σιδήρου.

Είναι σπανιότατο ορυκτό σχηματισμένο σε ρωγμές γύψου σχηματιζόμενο από αποσύνθεση θειούχων ορυκτών σε σιδηρομιγείς μεταλλευτικές αποθέσεις που περιέχουν χαλκό, ψευδάργυρο και μόλυβδο. Αντίστοιχό του ορυκτό με το μαγνήσιο να υποκαθιστά το σίδηρο είναι ο **λεονίτης** (K2Mg(SO4)2 . 4H2O).

Ορυκτά με τα οποία συνδέεται είναι η γύψος, ο σμιθσονίτης και ο γκετίτης.

Η μόνη περιοχή στην οποία αναφέρεται ότι εντοπίστηκε είναι τα μεταλλεία Λαυρίου (περιοχή Καμάριζα, μεταλλείο «Ιλάριον αρ. 50»), όπου αποτελεί χαρακτηριστικό ορυκτό (type locality, TL).

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Σημειώσεις


Μεραιτεριτης
Κατηγορία:Ορυκτά του καλίου
Κατηγορία:Ορυκτά του σιδήρου
Μονή Αίγινας

Η **Μονή** είναι νησίδα του Αργοσαρωνικού, η οποία βρίσκεται στα βόρεια του Σαρωνικού κόλπου, στα νοτιοδυτικά παράλια της Αίγινας, σε απόσταση μικρότερη από 500 μέτρα από το ακρωτήριο της Πέρδικας και 1.800 μέτρα από το λιμάνι της Πέρδικας. Έχει σχεδόν μακρόστενο σχήμα μήκους 1 περίπου ν.μ. και πλάτους 0,5 ν.μ., κατεύθυνση από νοτιοδυτικά προς βορειοανατολικά και ψηλότερο σημείο 179 μέτρα. Είναι πευκόφυτη, με οργανωμένη αμμουδερή παραλία και πολλά άλλα σημεία για μπάνιο. Το καλοκαίρι έχει συχνή καθημερινή σύνδεση με το λιμάνι της Αίγινας με καΐκι (6 χλμ.) και συχνότατη σύνδεση με το τουριστικό θέρετρο της Πέρδικας (3 ν.μ. - 8 λεπτά με τη βάρκα).

αριστερά|μικρογραφία|Η Μονή από την παραλία της Πέρδικας.|233x233εσ
Το νησί είναι ιδιοκτησία της Ιεράς Μονής Χρυσολεόντισσας της Αίγινας και για αυτόν το λόγο έχει ονομαστεί *Μονή*. Η ιδιαιτερότητα του νησιού αυτού είναι ότι δεν κατοικείται, αλλά είναι καταφύγιο άγριων ζώων. Στο νησί υπάρχουν ενδεικτικά: ελάφια, αγριοκάτσικα, κρι-κρι, παγόνια και σκίουροι πολλά από τα οποία είναι φιλικά- εξημερωμένα και πλησιάζουν τους επισκέπτες. Το νησί στην δυτική πλευρά είναι πευκόφυτο και η παραλία, που προσεγγίζει το καΐκι από την Πέρδικα, είναι οργανωμένη με ξαπλώστρες και καντίνα. Η ανατολική πλευρά του νησιού, δηλαδή η πλευρά που φαίνεται από την Αίγινα, είναι βραχώδης. Το νησί έχει ενδιαφέρον πεζοπορικό / αναρριχητικό. Οι κορυφές του νησιού είναι βραχώδεις και έχουν πανοραμική θέα στην Αίγινα - Πέρδικα, την χερσόνησο των Μεθάνων και το νησί Αγκίστρι. Στο παρελθόν το νησί είχε αξιοποιηθεί τουριστικά με την δημιουργία υποδομών κατασκήνωσης. Σήμερα στο νησάκι ο επισκέπτης θα παρατηρήσει ερείπια αυτών των τουριστικών υποδομών.
μικρογραφία|241x241εσ|Πανοραμική εικόνα του νησιού Μονής από την κορυφή του βουνού. Στα δεξιά διακρίνεται η οργανωμένη παραλία / λιμάνι όπου προσεγγίζουν τα καΐκια από την Πέρδικα της Αίγινας.

## Φωτογραφίες

Αρχείο:20090608 Beach in Moni island Aegina Greece 1.jpg|Η οργανωμένη παραλία στο νησάκι Μονή.
Αρχείο:20090608 Moni island west Aegina Greece.jpg|Ανατολική πλευρά του νησιού Μονής.
Αρχείο:20090608 Moni island east.jpg|Φωτογραφία της δυτικής βραχώδους πλευράς του νησιού Μονής.
Αρχείο:20090608 Beach in Moni island Aegina Greece 2.jpg|Παραλία στο νησάκι Μονή.


## Εξωτερικοί σύνδεσμοι
* Μελέτη Αίγινας-Αγκιστρίου 2007
* Γεωβοτανική Έρευνα της Σαλαμίνας, Αίγινας και μερικών άλλων Νησιών του Σαρωνικού Κόλπου
* Η νησίδα του Αργοσαρωνικού με το μυστικό τούνελ, τα ελάφια και τα παγώνια. Δείτε από ψηλά (δρόνος) από την Μηχανή του Χρόνου.
* Μονή Αίγινας από ψηλά στο https://www.youtube.com/.

## Παραπομπές



κατηγορία:νησιά του Αργοσαρωνικού
Κατηγορία:Ελληνικές βραχονησίδες
Σερίφ Γκιορέν

Ο **Σερίφ Γκιορέν** (Τούρκικα: Şerif Gören, 14 Οκτωβρίου 1944 - 8 Δεκεμβρίου 2024) ήταν Τούρκος σκηνοθέτης από τη μειονότητα της Θράκης. Το 1956 πήρε υποτροφία από τον πρωθυπουργό της Τουρκίας Τζελάλ Μπαγιάρ και φοίτησε στο Γυμνάσιο Αρρένων της Κωνσταντινούπολης (İstanbul Erkek Lisesi). Εκεί το 1962 γνωρίστηκε με τον σκηνοθέτη Hürrem Erman (ο οποίος επίσης ήταν Τούρκος γεννημένος στην Ελλάδα, συγκεκριμένα στην Θεσσαλονίκη το 1913) και θα ξεκινήσει να δουλεύει στον κινηματογράφο. Επίσης είχε δουλέψει και ως ηθοποιός μικρών ρόλων, σε διάφορες ταινίες. Ήταν διάσημος για την ταινία ''Ο δρόμος'' που σκηνοθέτησε για λογαριασμό του σκηνοθέτη Γιλμάζ Γκιουνέι ο οποίος εκείνη την εποχή βρισκόταν στην φυλακή (για τις πολιτικές του πεποιθήσεις). Η ταινία αυτή πήρε το βραβείο "Χρυσός Φοίνικας" στο Φεστιβάλ των Καννών το 1982.

Απεβίωσε στις 8 Δεκεμβρίου 2024, σε ηλικία 80 ετών.

## Φιλμογραφία

* Umut (1970) (σκηνοθεσία μαζί με τον Γιλμάζ Γκιουνέι)
* Endişe "The Anxiety" (1974)
* Köprü "The Bridge" (1975)
* Deprem "The Earthquake" (1976)
* İki Arkadaş "Two Friends" (1976)
* Taksi Şoförü "Taxi Driver" (1976/I)
* İstasyon (1977)
* Nehir "The River" (1977)
* Derdim Dünyadan Büyük (1978)
* Gelincik (1978)
* Almanya, Acı Vatan (1979)
* Aşkı Ben mi Yarattım? (1979)
* Kır Gönlünün Zincirini (1980)
* Feryada Gücüm Yok (1981)
* Herhangi Bir Kadın (1981)
* Yılanı Öldürseler (1981)
* Yol (''Ο δρόμος'') (1982) (σκηνοθετημένη για τον λογαριασμό του Γιλμάζ Γκιουνέι)
* Alişan (1982)
* Tomruk (1982)
* Derman (1983)
* Güneşin Tutulduğu Gün (1983)
* Firar "The Escape" (1984)
* Güneş Doğarken "While The Sun Rises" (1984)
* Kurbağalar "The Frogs" (1985)
* Adem İle Havva "Adam and Eve" (1986)
* Kan "The Blood" (1986)
* On Kadın "Ten Women" (1987)
* Polizei (1988, Γερμανία)
* Abuk Sabuk Bir Film (1990)
* Amerikalı "The American" (1993)
* Kırık Ayna (2002) (mini) Τηλεοπτική Σειρά
* Serseri Aşıklar (2003) (mini) Τηλεοπτική Σειρά

## Παραπομπές


Κατηγορία:Έλληνες σκηνοθέτες
Κατηγορία:Τούρκοι σκηνοθέτες κινηματογράφου
Νικόλαος Βάρκοσης

Ο **Νικόλαος Βάρκοσης** ή **Βαρκούσιος** ή **Μπάρκοσης** (... - 1782) ήταν Έλληνας λόγιος και δάσκαλος του 18ου αιώνα.

## Βιογραφικό
Γεννήθηκε στα Ιωάννινα και ήταν αδερφός του μοναχού και διδάσκαλου Καλλίνικου Βάρκοση. Στη γενέτειρά του είχε δασκάλους τον Μεθόδιο Ανθρακίτη και τον Μπαλάνο Βασιλόπουλου, και παρακολούθησε μαθήματα θεολογίας και φιλοσοφίας ενώ πιθανόν να διδάχτηκε και μαθηματικά. Στη συνέχεια σπούδασε φιλοσοφία στη Γερμανία και μετά το πέρας των σπουδών του έγινε διευθυντής και δίδαξε για έξι χρόνια στη  Σχολή της Σιάτιστας, όπου μεταξύ άλλων είχε μαθητή τον Γεώργιο Ζαβίρα. Αργότερα δίδαξε και στα Ιωάννινα.

Στη συνέχεια εγκαταστάθηκε στη Κοζάνη όπου εργάστηκε ως δάσκαλος στη Σχολή της Κοζάνης (1750 -1754), την οποία ταυτοχρόνως διηύθυνε ο Ευγένιος Βούλγαρης. Έχοντας επηρεαστεί σημαντικά από τη καθοδήγηση του Βούλγαρη, δραστηριοποιήθηκε ως οικοδιδάσκαλος στο σπίτι του Ιωάννη Σακελλάριου, όπου δούλεψε συνολικά για έξι χρόνια εκπαιδεύοντας τους γιους του. Μεταξύ άλλων δίδαξε για τη νέα Φιλοσοφία, ακολουθώντας τις μεταφράσεις του Βούλγαρη. Όσο εργαζόταν ως οικοδιδάσκαλος επισκέφτηκε τη πόλη ο Ρώσος Κώνσταντιν Τσέπιν, ο οποίος στη πορεία δίδαξε τους Βάρκοση και Δημήτρη Σακελλαρίου στα Λατινικά. Ο Βάρκοσης απέκτησε πρόσβαση στα γραπτά του Μπαουμάιστερ και ακολούθως μετέφρασε από τα Λατινικά στα Ελληνικά το έργο του *Institutiones philosophiae rationalis, methodo Wolfii conscriptae*.

Αργότερα ανέλαβε τη διεύθυνση της Σχολής Καρπενησίου αλλά σύντομα επέστρεψε στην Κοζάνη και εργάστηκε ξανά ως οικοδιδάσκαλος μέχρι το 1758. Το 1758 μετακόμισε στη Κωνσταντινούπολη όπου εργάστηκε στην οικεία του Ιακωβάκη. Εκεί έμαθε Γαλλικά και Ιταλικά. Το 1768 μετέφρασε ξανά το έργο του Μπαουμάιστερ *Institutiones philosophiae rationalis,* αυτή τη φορά από τα Λατινικά στην Ελληνική καθομιλουμένη. Κατά πάσα πιθανότητα μέσω αυτής της τροπολογίας ο Βάρκοσης επιχείρησε να ελαφρύνει τη διδασκαλία για τους μαθητές του, η οποία θεωρούταν δύσκολη. Το 1777 μετακόμισε στο Ιάσιο όπου εργάστηκε ως γραμματέας του Ηγεμόνα της Μολδαβίας, Κωνσταντίνου Μουρούζη, και ως δάσκαλος των παιδιών του. Η μετάφραση του βιβλίου *Institutiones philosophiae rationalis,* χρησιμοποιήθηκε ως βασικό βιβλίο διδασκαλίας σε σχολεία του Ιασίου και του Βουκουρεστίου, ενώ εκτυπώθηκε και σε πολυάριθμα αντίγραφα. Αντίστοιχα ο Βάρκοσης μετέφρασε από τα Λατινικά στα Ελληνικά και το βιβλίο *Institutiones philosophiae metaphysicae* του Μπάουμαιστερ. Αφού μετακόμισε στη Κωνσταντινούπολη το 1782, πέθανε τον ίδιο χρόνο από χολέρα. Η μετάφραση του βιβλίου δημοσιεύτηκε το 1782 από το Ελληνικό τυπογραφείο του Γεωργίου Βενδότη στη Βιέννη.

Σύμφωνα με το Γεώργιο Ζαβίρα, το 1750 ο Βάρκοσης συνέθεσε ηρωελεγείο προς τον πατριάρχη Ιωαννίκιο και σύμφωνα με τον Αραβαντινό είχε συνθέσει επιγράμματα, μεταξύ των οποίων ένα για τον τάφο του επισκόπου Σερβίων και Κοζάνης, Μελετίου.

## Παραπομπές


Κατηγορία:Έλληνες παιδαγωγοί
Φώτος Τζαβέλας

Ο **Φώτος Τζαβέλας** (Σούλι, - Κέρκυρα, 1809) ήταν Έλληνας Σουλιώτης οπλαρχηγός.

## Βιογραφία
Οι «Τζαβελαίοι» αλλιώς και «Τζαβελάτες» ήταν γνωστή Ελληνική φάρα από την περιοχή του Σουλίου της Ηπείρου, που έπαιξε σημαντικό ρόλο στους αγώνες των Σουλιωτών και κατά την Ελληνική επανάσταση του 1821. Ο Φώτος Τζαβέλας ήταν Έλληνας Σουλιώτης πρωτότοκος γιος του Λάμπρου Τζαβέλα και της Μόσχως. Διαδέχθηκε τον πατέρα του στην ηγεσία των Σουλιωτών, μετά τη μάχη της Κιάφας και την ήττα του Αλή Πασά κατά την οποία ο Πασάς αναγκάσθηκε να ανταλλάξει τους ομήρους  που κρατούσε από το 1792 με σημαντικούς Τουρκαλβανούς που είχαν πιαστεί αιχμάλωτοι από τους Σουλιώτες. Έτσι ελευθέρωσε και τον Φώτο που γύρισε στο Σούλι, και, μετά τον θάνατο του πατέρα του, τον εκλέξανε αρχηγό τους οι Σουλιώτες. Παρά τη συνθηκολόγηση, ο Αλή Πασάς ξεκίνησε νέες επιθέσεις (1800 - 1803) εναντίον των Σουλιωτών. Τα γιουρούσια των Τουρκαλβανών του Αλή εναντίον των Σουλιωτών δεν έφεραν αποτέλεσμα, το καλοκαίρι του 1800. Γι' αυτό αποφάσισε ο Πασάς κι έφτιαξε πύργους στην γύρω από το Σούλι περιοχή, και πολιόρκησε, με το ασκέρι του, έτσι, τους Σουλιώτες. Ο Φώτος Τζαβέλας διακρίθηκε στις μάχες αυτές για τον ηρωισμό του και το πνεύμα του ηγέτη. Αναδείχτηκε μεγάλος πολέμαρχος κι έδειξε τόση ανδρεία που οι Σουλιώτες ορκίζονταν *«στο σπαθί του Φώτου»*. Τον Δεκέμβριο του 1803, ο Τουρκαλβανός άρχοντας καταλαμβάνει το Σούλι. Οι Σουλιώτες αναγκάζονται να διασκορπιστούν. Ο Φώτος Τζαβέλας κατέφυγε στην Πάργα κι έπειτα στην Κέρκυρα, τότε κομμάτι της Ιόνιου Πολιτείας υπό ρωσική και οθωμανική επικυριαρχία, όπου άλλωστε, είχαν προσφύγει πολλές σουλιώτικες φάρες. 

Τραγούδια των Σουλιωτών κατά την παραμονή τους στην Κέρκυρα επιρρίπτουν στο Φώτο Τζαβέλα την ευθύνη για την απομάκρυνσή τους από το Σούλι.

Στην Κέρκυρα υπηρέτησε ως αξιωματικός στην , το στρατιωτικό σώμα που είχε δημιουργηθεί από τους Ρώσους, προκειμένου να προστατέψουν το νησί που τότε κατείχαν. Στο εν λόγω σώμα είχαν ενταχθεί κι άλλοι Σουλιώτες, πολλοί κλεφταρματολοί, ντόπιοι νησιώτες κι εθελοντές από την κυρίως Ήπειρο.

Το 1807 η Κέρκυρα καταλαμβάνεται από τους Γάλλους. Ο Φώτος Τζαβέλας ορίστηκε από τους Γάλλους χιλίαρχος του συντάγματος τους. Απεβίωσε το 1809 από άγνωστη αιτία και θάφτηκε στο μοναστήρι της Παναγίας της Πλατυτέρας, όπου σώζεται ο τάφος του μέχρι σήμερα. Ενόσω ζούσε, απέκτησε με τη γυναίκα του, Δέσπω, τέσσερις γιους, τον Νικόλα, τον Κίτσο, τον Ιωάννη ή Μπακατσέλο και τον Κωνσταντή, που έζησαν και πήρανε μέρος στην Επανάσταση. Επίσης είχε και μια κόρη την Φωτεινή, που παντρεύτηκε το 1828, τον Γενναίο Κολοκοτρώνη.

Η γραπτή επικοινωνία του Τζαβέλα με άλλους αρβανιτόφωνους γινόταν στα ελληνικά, όπως συνέβαινε με τους αρβανιτοφωνους στην Ήπειρο, ενώ ένα ημερολόγιό του δείχνει ότι τον ύστερο δέκατο ογδοο αιώνα οι Σουλιώτες γνώριζαν καλά τα ελληνικά.

## Παραπομπές


## Πηγές

* Πάπυρος Λαρούς Μπριτάνικα, τόμος 57, λήμμα Τζαβέλας (Φώτος)
* "Ιστορία του Σουλίου και Πάργας", Χ. Περραιβός
* 
* 
* 

Κατηγορία:Έλληνες στρατιωτικοί
Φωτος
Λάμπρος Τζαβέλας

Ο **Λάμπρος Τζαβέλας** (Σούλι, 1745 - 1795) ήταν αρχηγός της φάρας (πατριάς) των Τζαβελαίων, Ελληνικής οικογένειας από το Σούλι του νομού Θεσπρωτίας. Η δράση του μαρτυρείται από το 1789. Σε έγγραφο που υπάρχει από εκείνη την εποχή, φαίνεται πως ο Τζαβέλας δίνει την υπόσχεση να επιτεθεί στους Τούρκους και τους Τουρκαλβανούς της Στεράς Ελλάδας. Ανάλογη υπόσχεση δίνουν κι οι Νικόλαος Ζέρβας και Γεώργιος Μπότσαρης.

Μετά το τέλος του Ρωσοτουρκικού Πολέμου το 1792, ο Αλή Πασάς, με σχέδιο την εδραίωση της κυριαρχίας του στην ηπειρωτική Ελλάδα αλλά και τη Βαλκανική, στράφηκε εναντίον των κλεφτών και των αρματολών. Μακρόχρονες προσπάθειες έκανε δε, μέχρι να καθυποτάξει τους Σουλιώτες. Αποπειράθηκε να το επιτύχει με δόλο. Μετά τον Ιανουάριο του 1792, ζήτησε την βοήθειά τους με την πρόφαση να καθαρίσει το Δέλβινο και το Αργυρόκαστρο από τους ατάκτους. Ο Λάμπρος Τζαβέλας, ο γιος του Φώτος κι άλλοι 70 Σουλιώτες στάλθηκαν. Μόλις κατέφθασαν, ο Αλί Πασάς τους συνέλαβε κι απείλησε ότι θα εκτελέσει τον Φώτο, εκτός εάν γυρνούσε στο Σούλι κι έπειθαν τους κατοίκους να φύγουν. Ο Λάμπρος γυρνώντας στην πατρίδα του, αποφάσισε μαζί με τους υπόλοιπους Έλληνες να μην παραδοθούν. Απέστειλε μάλιστα στον Αλί το εξής γράμμα:

"Αλή Πασά, χαίρομαι όπου εγέλασα ένα δόλιον. Είμαι εδώ να διαφεντεύσω την πατρίδα μου εναντίον εις ένα κλέπτην. Ο υιός μου θέλει αποθάνει, εγώ όμως απελπίστως θέλω τον εκδικήσει πριν αποθάνω."

Ο μουσουλμάνος άρχοντας επιτέθηκε στο Σούλι με 10.000 Τούρκους κι Αλβανούς τον Ιούλιο του 1792. Στη μάχη της Κιάφας, οι Τουρκαλβανοί αναγκάστηκαν να υποχωρήσουν αφήνοντάς χιλιάδες νεκρούς και τραυματίες. Δυστυχώς, όμως, στην μάχη αυτή, τραυματίστηκε κι ο Λάμπρος. Πέθανε, τελικώς, τρία χρόνια αργότερα.

Μετά την ήττα του, ο Αλής ζήτησε διαπραγματεύσεις με τους Σουλιώτες. Το αποτέλεσμα των συζητήσεων ήταν η απελευθέρωση των ομήρων και του Φώτου κι η απομάκρυνση των Τουρκαλβανών από τα χωριά της Θεσπρωτίας σκόρπισαν τον τρόμο και τον θάνατο σε αρκετά χωριά ακόμη, πριν υποχωρήσουν.

## Πηγές
* Πάπυρος Λαρούς Μπριτάνικα, τόμος 57, λήμμα Τζαβελαίοι
* Πατριδογνωσία, τόμος 4, Ήπειρος
* Πάπυρος Λαρούς Μπριτάνικα, τόμος 54, λήμμα Σούλι
* "Ιστορία του Σουλίου και της Πάργας", Χ. Περραιβός

Λαμπρος
Νηντερμαγερίτης

Ο **νηντερμαγερίτης**  (αγγλ. niedermayerite) είναι θειικό ένυδρο ορυκτό του καδμίου και του χαλκού. Το όνομα τού αποδόθηκε προς τιμήν του Δρα Γκέρχαρντ Νηντερμάγερ (Gerhard Niedermayr, 1941– ), γεωλόγο και ορυκτολόγο, διευθυντή του *Naturhistorisches Museum* της Βιέννης, Αυστρία, ο οποίος συνέγραψε μελέτη περί τοπικής ορυκτολογίας των Ανατολικών Άλπεων.

## Εμφάνιση, παραγενέσεις
Πρόκειται για σπανιότατο ορυκτό, το οποίο σχηματίζεται στις ζώνες οξείδωσης υδροθερμικών αποθέσεων πλούσιων σε ψευδάργυρο και χαλκό, σε λατυποπαγή μάρμαρα ως προϊόν εξαλλοίωσης χαλκοπυρίτη και γρηνοκίτη.

Ορυκτά με τα οποία συνδέεται είναι η γύψος, ο μαλαχίτης, ο χαλκανθίτης, ο βροσαντίτης, ο ημιμορφίτης, ο υδροζινκίτης, ο αουριχαλκίτης, ο σφαλερίτης, ο σιδηροπυρίτης, ο γρηνοκίτης και ο γαληνίτης. Αναφέρονται επίσης και τα (πολύ σπανιότερα) μοντεπονίτης, οταβίτης και χολεΐτης.

Απαντάται μόνο στη Γιούτα των ΗΠΑ (ορυχείο *Hidden Treasure Mine*) και στα μεταλλεία Λαυρίου - ορυχείο «Εσπεράντσα» (όπου αποτελεί και χαρακτηριστικό ορυκτό - type locality - TL) και στο ορυχείο «Βίλλια». Δεν έχουν αναφερθεί εμφανίσεις του σε άλλες περιοχές.

Λόγω σπανιότητας είναι ορυκτό περιζήτητο από συλλέκτες.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Σημειώσεις


Νηντερμαγεριτης
Κατηγορία:Ορυκτά του καδμίου
Κατηγορία:Ορυκτά του χαλκού
Κατηγορία:Ένυδρα ορυκτά
Κρίσταλ Πάλας ΦΚ

Η **Κρίσταλ Πάλας** (αγγλικά: *Crystal Palace*) είναι αγγλική ποδοσφαιρική ομάδα με έδρα την πόλη του Σάουθ Νόργουντ που ανήκει στην ευρύτερη περιφέρεια του Λονδίνου. Η ομάδα διεξάγει τους εντός έδρας αγώνες της στο Σέλχαρστ Παρκ, χωρητικότητας 26.074 θεατών. Προπονητής της Κρίσταλ Πάλας είναι ο Όλιβερ Γκλάσνερ, προερχόμενος από την Άιντραχτ Φρανκφούρτης.

## Ιστορία
Η Κρίσταλ Πάλας ιδρύθηκε το 1905 από εργάτες που εργαζόταν στο Κρίσταλ Πάλας ένα κτήριο που χτίστηκε για να στεγάσει εκθέσεις. Η Κρίσταλ Πάλας έχει κερδίσει τίτλους σε χαμηλότερο επίπεδο (πρωταθλήματα Τσάμπιονσιπ), όμως πρόσφατα κατέκτησε το πρώτο της Κύπελλο Αγγλίας. Έχει αγωνιστεί αρκετές φορές στην κορυφαία κατηγορία του Αγγλικού ποδοσφαίρου η υψυλότερη θέση που έχει καταλάβει ήταν η τρίτη θέση την σεζόν 1990–91. 

Στο Κύπελλο Αγγλίας έφτασε τρεις φορές στον τελικό το 1990, και 2016 ηττήθηκε όμως και τις δύο από την Μάντσεστερ Γιουνάιτεντ με 1–0 και 1–2 στην παράταση. Τελικά την τρίτη φορά που συμμετείχε (2025) νίκησε με 1–0 τη Μάντσεστερ Σίτι και κατέκτησε το πρώτο Κύπελλο Αγγλίας στην ιστορία της. Την ίδια χρονιά κατέκτησε και το Κομιούνιτι Σιλντ κόντρα στην πρωταθλήτρια Λίβερπουλ, νικώντας την στα πέναλτι με 3–2 έπειτα από ισοπαλία στην κανονική διάρκεια.

Οι οπαδοί της έχουν αδελφοποιηθεί με αυτούς του Πανιώνιου Γυμναστικού Συλλόγου Σμύρνης.

## Τίτλοι
.

*** 1 [[Κύπελλο Αγγλίας (ποδόσφαιρο ανδρών)|Κύπελλο Αγγλίας]]: 2025

::Φιναλίστ (2): 1990, 2016
* **1** [[Κομιούνιτι Σιλντ|**Κομιούνιτι Σίλντ:**]] **2025'''

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1905
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1905
Robert Bosch GmbH

Η **Robert Bosch GmbH**, ευρύτερα γνωστή ως Bosch (ελληνικά: *Μπος)*, είναι μία πολυεθνική εταιρεία από τη Γερμανία. Ιδρύθηκε το 1886 από τον Ρόμπερτ Μπος (Robert Bosch). Εδρεύει στο προάστιο Γκέρλινγκεν (*Gerlingen*) της Στουτγκάρδης.

Είναι ο μεγαλύτερος προμηθευτής εξοπλισμού αυτοκινήτων παγκοσμίως, ενώ δραστηριοποιείται επίσης και σε άλλους τομείς, όπως η παραγωγή ηλεκτρικών εργαλείων, συσκευών κ.ά. Η BSH ανήκει κατά 50% στην Bosch και κατά 50% στην Siemens (ελληνικά: *Ζίμενς*). Κατασκευάζει τις οικιακές συσκευές τον δυο εταιριών καθώς και με το όνομα Πίτσος.

Ο διευθυντής της εταιρίας Φραντς Φέρενμπαχ (*Franz Fehrenbach*) δήλωσε το 2012 ότι η Ελλάδα «είναι σαθρή και αφόρητη επιβάρυνση της κοινότητας» (marode und in einer Solidargemeinschaft eine untragbare Belastung) 

## Αναφορές


## Δείτε επίσης
*Ιστοσελίδα της Bosch στα Ελληνικά

Κατηγορία:Κατασκευαστικές εταιρείες της Γερμανίας
Κατηγορία:Στουτγκάρδη
Κατηγορία:Βάδη-Βυρτεμβέργη
Κατηγορία:Μάρκες οικιακών συσκευών
Μάρκου Αρκαδίας

Το **Μάρκου** ή **Μάρκος** είναι μικρό ορεινό χωριό που βρίσκεται στους πρόποδες του όρους Μελικάγκουρο 8 χιλιόμετρα νότια της Δημητσάνας. Ανήκει διοικητικά στον δήμο Δημητσάνας. Βρίσκεται κοντά στη Ζάτουνα Αρκαδίας (3 χλμ.), στη δεξιά πλευρά του φαραγγιού του Λούσιου και έχει υψόμετρο 940 μέτρα.

Κατά την τελευταία απογραφή καταγράφηκαν μόλις 23 μόνιμοι κάτοικοι που ασχολούνται κυρίως με την κτηνοτροφία και τη γεωργία. Ο αριθμός αυτός αυξάνεται σημαντικά κατά τη διάρκεια του φθινοπώρου και του χειμώνα καθώς ομάδες κυνηγών επιλέγουν την περιοχή γύρω από του Μάρκου για να διεξάγουν τη θήρα τους (αγριογούρουνα, λαγοί, πουλιά).

## Σημεία ενδιαφέροντος
Από το χωριό Μάρκου περνά ο κύριος δρόμος που οδηγεί στη μονή Φιλοσόφου, μοναστήρι που συγκεντρώνει μεγάλο αριθμό τουριστών, και όχι μόνο, καθ' όλη τη διάρκεια του έτους, ειδικά κατά τις περιόδους των χριστιανικών εορτών.

Ο επισκέπτης του χωριού μπορεί να προγραμματίσει εκδρομές στα γύρω χωριά, πεζοπορία στο φαρράγγι του Λούσιου και τα μοναστήρια Φιλοσόφου και Μονής Προδρόμου. Επιπλέον, δίνεται η δυνατότητα στον επισκέπτη μιας μοναδικής παρατήρησης του έναστρου ουρανού κατά τη διάρκεια της νύχτας.

Επίσης, από το χωριό Μάρκου προσφέρεται στον επισκέπτη πανοραμική θέα μεγάλης περιοχής της Πελοποννήσου, από την πεδιάδα της Μεγαλόπολης ανατολικά, το Λύκαιο όρος νότια, όλη τη διαδρομή του ποταμού Αλφειού στα δυτικά μέχρι το Ιόνιο Πέλαγος και τη Ζάκυνθο.

## Εορτασμοί
Τα σπίτια γεμίζουν ζωή τη Μεγάλη Εβδομάδα, καθώς οι περισσότεροι Μαρκιώτες επιλέγουν το χωριό για να εορτάσουν εκείνες τις ημέρες. Χαρακτηριστικό είναι ότι το Μεγάλο Σάββατο, η λειτουργία της Ανάστασης μπορεί να γίνει από τις έξι το απόγευμα έως τις 12 το βράδυ, καθώς ο περιοδεύων παπάς πρέπει να παρευρεθεί σε όλα τα διπλανά χωριά. Το κάλεσμα για την έναρξη της λειτουργίας γίνεται με τις καμπάνες της κεντρικής εκκλησίας. Την Κυριακή της Ανάστασης γίνεται στα σπίτια το παραδοσιακό σούβλισμα του αμνού, ενώ οι περισσότεροι επισκέπτονται τα υπόλοιπα σπίτια για να ανταλλάξουν κεράσματα, κυρίως με τοπικά καλούδια. Τον μέγιστο αριθμό επισκεπτών δέχεται το χωριό κατά τον μήνα Αύγουστο, με αφορμή τον εορτασμό της Παναγίας τον Δεκαπενταύγουστο, και κυρίως για τον εορτασμό της αποτομής της κεφαλής του Αγίου Ιωάννου του Προδρόμου, όπου και είναι η κεντρική εκκλησία, στις 29 Αυγούστου, όπου και γίνεται το πανηγύρι του χωριού. Τραπέζια στήνονται στον περίβολο της κεντρικής εκκλησίας του ΄Άγιου Ιωάννη και ο χώρος του παλιού σχολείου, έχει μετατραπεί σε πολυχώρο εκδηλώσεων. Έρχεται μια ομάδα οργανοπαιχτών με το κλαρίνο σαν βασικό όργανο και τον τραγουδιστή να το συνοδεύει με παραδοσιακά ακούσματα. Οι παραδοσιακοί χοροί παίρνουν το λόγο, όπως ο τσάμικος και ο συρτός.

## Πληθυσμός
Ο πληθυσμός του Μάρκου υπήρξε σταθερός με μικρές αυξομειώσεις την περίοδο 1879-1928 αλλά έκτοτε έχει μειωθεί σημαντικά.

## Παραπομπές

## Πηγές
* Μάρκος (Μάρκου)
* Μάρκου 

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Μανουήλ Βερνάρδος

Ο **Μανουήλ Βερνάρδος** ήταν τυπογράφος, νομομαθής και μέλος της Φιλικής Εταιρίας από το Ρέθυμνο.

## Βιογραφία
Γεννήθηκε το 1777 και τα πρώτα του γράμματα τα διδάχτηκε στη γενέτειρά του από τον Επίσκοπο Λάμπης Μεθόδιο που ήταν θείος του. Το 1812 ίδρυσε στο Ιάσιο ελληνικό τυπογραφείο το οποίο λειτούργησε μέχρι το 1821 και πραγματοποίησε τουλάχιστον 21 εκδόσεις ελληνικών βιβλίων, μεταξύ των οποίων και το βιβλίο *Άσματα και πονήματα διαφόρων* με στιχουργήματα του Ρήγα Φεραίου και δικά του καθώς και φιλελληνικά κείμενα. Παράλληλα εργάστηκε ως οικοδιδάσκαλος σε φαναριώτικες οικογένειες της πόλης και ο ηγεμόνας της Μολδαβίας Μιχαήλ Σούτσος εκτιμώντας την ευφυΐα, τις γνώσεις και το ήθος του του απένειμε τον τίτλο του άρχοντα Καμινάρη. Υπήρξε συνεργάτης του περιοδικού Λόγιος Ερμής και το 1818 μυήθηκε, από τον ιατρό Ρίζο Καρεάδη, στη Φιλική Εταιρία. Εργάστηκε για την προετοιμασία του απελευθερωτικού αγώνα μαζί με άλλους Φιλικούς και μετά την έναρξη της επανάστασης στην Μολδοβλαχία αγωνίστηκε υπό τις διαταγές του Υψηλάντη. Μετά την αποτυχία της επανάστασης στις παραδουνάβιες ηγεμονίες διέφυγε αρχικά στην Οδησσό και από εκεί μετέβη στη Βενετία. Το Σεπτέμβριο του 1824 πήγε στο Ναύπλιο και ανέλαβε τη γραμματεία του υπουργείου δικαίου (1824-1825). Έλαβε μέρος στη Γ' και στη Δ' Εθνοσυνέλευση ως πληρεξούσιος των Κρητών και κατά την περίοδο του Καποδίστρια διορίστηκε πρόεδρος του Πρωτόκλητου Δικαστηρίου Κυκλάδων. Κατά την περίοδο του Όθωνα υπηρέτησε επίσης ως δικαστικός στην Αθήνα και στην Λαμία. Το 1834 τύπωσε στη Σύρο στιχουργήματά του με τον τίτλο *Δεινολογία*. Μετέφρασε από τα γαλλικά τα έργα *Ακριβής περιγραφή της νήσου Κρήτης* (Αθήνα 1836), *Ο διατηρητής της νηπιότητος και της νεότητος* (Ερμούπολη 1836), Ιστορία της Κρήτης (Αθήνα 1846) και *Γενικαί αρχαί της δημοσίας και βιομηχανικής οικονομίας*.

## Πηγές
* Εγκυκλοπαίδεια Πάπυρος Λαρούς Μπριτάννικα,τ.11

Κατηγορία:Έλληνες δικαστικοί
Κατηγορία:Έλληνες μέλη της Φιλικής Εταιρείας
Κατηγορία:Έλληνες πληρεξούσιοι
Κατηγορία:Έλληνες τυπογράφοι
Κατηγορία:Έλληνες μεταφραστές
Όλιβερ Μακόρ

Ο **Όλιβερ Μακόρ** (*Oliver Makor*) είναι Λιβεριανός πρώην ποδοσφαιριστής που αγωνιζόταν στη θέση του μέσου.

## Καριέρα
### Σε Συλλογικό επίπεδο
Γεννήθηκε στη Μονρόβια. Ξεκίνησε την καριέρα του στην ομάδα της γενέτειράς του, Μονρόβια Μπλακ Σταρ. Στη συνέχεια μετακινήθηκε στη Νιγηρία, για χάρη της Τζούλιους Μπέργκερ ΦΚ και ακολούθως μετακινήθηκε στο Καμερούν, για την Κανόν Γιαουντέ.

Το 1994 μετακινήθηκε στη Γαλλία, όταν τον απέκτησε η Γκρενόμπλ. Δύο χρόνια έμεινε στους «GF38» ο διεθνής μέσος, και στη συνέχεια παρέμεινε άλλα τρία χρόνια επί γαλλικού εδάφους. Το 1996 τον απέκτησε η Τουρ ΦΚ και το 1997 η Λιμόζ ΦΚ με την οποία αγωνίστηκε δύο χρόνια.

Το 1999 μετακινήθηκε στην Ελλάδα, για την Προοδευτική. Με τη φανέλα της Προοδευτικής αγωνίστηκε δύο χρονιές, αρχικά την πρώτη (1999-2000) στην Α' Εθνική, από την οποία βίωσε τον υποβιβασμό και κατόπιν την επόμενη (2000-2001) στη Β' Εθνική. Το καλοκαίρι του 2001 αποκτήθηκε από το Αιγάλεω, ως δανεικός από την Προοδευτική. Με τη φανέλα του "Σίτυ" και υπό την τεχνική ηγεσία του Γιώργου Χατζάρα, αγωνίστηκε μέχρι το πρώτο μισό της χρονιάς 2001-2002, όποτε και το Δεκέμβριο λύθηκε κοινή συναινέσει η συνεργασία τους.

Τον Δεκέμβριο του 2001 πήρε μεταγραφή από την Προοδευτική που ανήκε στον Ιωνικό. Με τη φανέλα του Ιωνικού, καθιερώθηκε και αγωνίστηκε στην Α' Εθνική μέχρι το 2007, όταν υποβιβάστηκε. Συνέχισε, παρά τον υποβιβασμό, να αγωνίζεται στον Ιωνικό, για επιπλέον περίπου ενάμιση χρόνο, όταν στο δεύτερο μισό της χρονιάς 2008-2009, τον Φεβρουάριο του 2009 αποκτήθηκε από την Παναχαϊκή. Με τη φανέλα της Παναχαϊκής ολοκλήρωσε την χρονιά, αγωνιζόμενος στη Γ' Εθνική.

Το 2010 μετακινήθηκε στην Ινδονησία για την Περσίτζα Τζακάρτα. Στη συνέχεια αποκτήθηκε από την Περσίκ Κεντίρι, με τη φανέλα της οποίας το 2012 έκλεισε την καριέρα του.

### Σε Εθνικό επίπεδο
Συμμετείχε επίσης στην Εθνικής Λιβερίας. Βρέθηκε στην αποστολή της ομάδας σε δύο διοργανώσεις του Κυπέλλου Εθνών Αφρικής (1996, 2002) και σε 26 συμμετοχές πέτυχε 5 τέρματα.

## Παραπομπές


## Πηγές
* Προφίλ του Όλιβερ Μακόρ στο national-football-teams.com
* Προφίλ του Όλιβερ Μακόρ στο transfermarkt.fr
* Προφίλ του Όλιβερ Μακόρ στο transfermarkt.gr
* Συνέντευξη του Όλιβερ Μακόρ στο gazzetta.gr
* Αφιέρωμα στον Όλιβερ Μακόρ, balleto.gr

Κατηγορία:Μέσοι ποδοσφαιριστές
Κατηγορία:Λιβεριανοί ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Εθνικής Λιβερίας
Κατηγορία:Ποδοσφαιριστές Λιμόζ ΦΚ
Κατηγορία:Ποδοσφαιριστές Μονρόβια Μπλακ Σταρ
Κατηγορία:Ποδοσφαιριστές Περσίτζα Τζακάρτα
Κατηγορία:Ποδοσφαιριστές Περσίκ Κεντίρι
Κατηγορία:Ποδοσφαιριστές Μπριτζ Μπόις ΦΚ
Κατηγορία:Ποδοσφαιριστές Κανόν Γιαουντέ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Κυπέλλου Εθνών Αφρικής 1996
Μονή Κοιμήσεως Θεοτόκου Ιερουσαλήμ

Η **Μονή Κοιμήσεως Θεοτόκου Ιερουσαλήμ** ή Γερσαλή είναι ορθόδοξη χριστιανική μονή στην περιοχή της Βοιωτίας. Βρίσκεται στις νότιες πλαγιές του Παρνασσού, σε απόσταση πέντε χιλιομέτρων από το χωριό Δαύλεια. Είναι χτισμένη σε υψόμετρο 900 μέτρων σε μία πλαγιά με πλούσια βλάστηση, αποτελούμενη κυρίως από έλατα. Η μονή διαθέτει ορθογώνιο περίβολο με ψηλούς μεγάλους τοίχους, οι οποίοι θυμίζουν μεσαιωνική οχύρωση, ενώ στο κέντρο της βρίσκεται ναός σταυροειδούς τύπου. Πιστεύεται πως χτίστηκε τον 11ο αιώνα. Υπέστη καταστροφές κατά τη διάρκεια της επανάστασης του 1770 από επιδρομή Αλβανών οι οποίες αποκαταστάθηκαν τα επόμενα χρόνια. Κατά τον 18ο αιώνα υπαγόταν στην μονή Σινά

Είναι αφιερωμένη στην Κοίμηση της Θεοτόκου και πανηγυρίζει στις 23 Αυγούστου. Δίπλα στην μονή λειτουργούν κατασκηνώσεις. Τα τελευταία χρόνια η μονή διεκδίκησε έκταση 17.000 στρεμμάτων στην περιοχή του Παρνασσού από το δημόσιο, γεγονός που προκάλεσε έντονες αντιδράσεις από τοπικούς φορείς και από μερίδα του τύπου

## Παραπομπές


Ιερουσαλημ
Μονή Μεταμορφώσεως Σωτήρος Σαγματά

Η  **Μονή Μεταμορφώσεως Σωτήρος Σαγματά** είναι ανδρική ορθόδοξη χριστιανική μονή στην περιοχή της Βοιωτίας. Βρίσκεται ανατολικά της Θήβας στις πλαγιές του Υπάτιου όρους, χτισμένη στην άκρη μίας απότομης χαράδρας. Από το σημείο που είναι χτισμένη διαθέτει πανοραμική θέα προς τον κάμπο της Θήβας. Η μονή προσεγγίζεται με μη ασφαλτοστρωμένο δρόμο που περνάει από το χωριό Ύπατο. Το όνομά της σημαίνει σαμάρι και πιθανόν πήρε την ονομασία της από το βουνό στο οποίο είναι χτισμένη και θυμίζει σαμάρι ή γιατί κατά το παρελθόν υπήρχε στο μοναστήρι καλόγερος κατασκευαστής σαμαριών. 

Είναι αφιερωμένη στον Όσιο Κλήμη τον Αθηναίο, ο οποίος υπήρξε ο κτήτορας της μονής κατά τον 12ο αι. και η μνήμη του τιμάται στις 26 Ιανουαρίου και την 1η Μαΐου. Η μονή χτίστηκε πάνω στα ερείπια αρχαίου ναού αφιερωμένου στον Ύπατο Δία, δομικά υλικά από τον οποίο και χρησιμοποιήθηκαν στην ανέγερσή της. Χορηγός της μονής υπήρξε ο αυτοκράτορας Αλέξιος Α΄ Κομνηνός, ο οποίος της έδωσε πλούσια δώρα και ιδιαίτερα προνόμια. Κατά την περίοδο της Γερμανικής Κατοχής λεηλατήθηκε και ακολούθως παρήκμασε. Από τη δεκαετία του 1970 άρχισαν εργασίες αναστήλωσης. 

Ένας ιδιαίτερος χώρος εντός του μοναστηριού είναι αφιερωμένος στον Άγιο Λουκά της Συμφερουπόλεως - Κριμαίας (1877-1961) και εκτίθενται προσωπικά του αντικείμενα και εικόνες του.

Στη μονή Σαγματά υπήρξε ηγούμενος (1971-1977) ο σημερινός Αρχιεπίσκοπος Αθηνών, ο Αρχιεπίσκοπος Ιερώνυμος

## Φωτοθήκη


File:Holy Monastery of Transfiguration-Sagmata 01.jpg|Η είσοδος της μονής
File:Holy Monastery of Transfiguration-Sagmata 03.jpg|Το εσωτερικό της μονής
File:Holy Monastery of Transfiguration-Sagmata 04.jpg|Το εσωτερικό της μονής



## Παραπομπές


Σαγματα
Μονή Πελαγίας Βοιωτίας

Η **Μονή Πελαγίας** ή **Ιερά Μονή Γενεθλίου της Θεοτόκου** είναι ορθόδοξη χριστιανική μονή στην περιοχή της Βοιωτίας και ανήκει στη Τοπική Κοινότητα Κοκκίνου, του Δήμου Ορχομενού. Βρίσκεται σε ένα μικρό οροπέδιο του όρους Πτώο κοντά στα χωριά Κόκκινο και Ακραίφνιο. Από το μοναστήρι αυτό το Πτώο ονομάζεται και όρος Πελαγίας. Η ονομασία της μονής σύμφωνα με μία άποψη οφείλεται σε ένα εκκλησάκι που έκτισε στην περιοχή κατά τους πρώτους χριστιανικούς χρόνους μία Ρωμαία με το όνομα Πελαγία. Βρίσκεται στην ίδια θέση που ήταν χτισμένος κατά την αρχαιότητα ο ναός του Πτώου Απόλλωνα που αναφέρεται από τον Παυσανία. 

Για την χρονολογία ίδρυσης της μονής υπάρχουν διάφορες απόψεις. Σύμφωνα με μία άποψη η ίδρυσή της τοποθετείται στα μέσα του 12ου αιώνα ενώ με βάση άλλες απόψεις τον 16ο ή 17ο

## Παραπομπές


Πελαγιας
Μονη Πελαγιας
Μονή Οσίου Σεραφείμ Δομβούς

Η **Μονή Οσίου Σεραφείμ Δομβούς** είναι ορθόδοξη χριστιανική μονή στην περιοχή της Βοιωτίας. Βρίσκεται στα δυτικά του νομού χτισμένη σε υψόμετρο 600 μέτρων στις πλαγιές του Ελικώνα, στη δυτική πλευρά της ψηλότερης κορυφής του. Παρά το μεγάλο υψόμετρο στο οποίο είναι χτισμένη, η μονή βρίσκεται πολύ κοντά στις ακτές του Κορινθιακού κόλπου. Από την θέση που βρίσκεται έχει θέα προς τον Κορινθιακό κόλπο και την κοντινή παραλία της Ζελίτσας.

Η πρόσβαση στην μονή γίνεται μόνο από χωματόδρομο και υπάρχουν τρεις εναλλακτικές διαδρομές που ξεκινούν από τα χωριά, Πρόδρομος, Κυριάκι μέσω της παραλίας της Ζελίτσας ή Ζάλτσας και Αγία Άννα. Η τελευταία διαδρομή είναι και η δυσκολότερη, καθώς ο δρόμος περνάει κοντά στην ψηλότερη κορυφή του Ελικώνα και στην συνέχεια κατηφορίζει απότομα προς τη μονή.

Η Μονή χτίστηκε στα τέλη του 16ου με αρχές του 17ου αιώνα και είναι αφιερωμένη στον Όσιο Σεραφείμ. Το καθολικό της είναι αφιερωμένο στην Μεταμόρφωση του Σωτήρος. 

## Δημογραφία

## Παραπομπές


Οσιου Σεραφειμ
Γιούλια Νατσάλοβα

Η **Γιούλια Νατσάλοβα** (ρωσικά: Юлия Началова) γεννήθηκε στις 31 Ιανουαρίου του 1981, στο Βορόνεζ είναι ρωσίδα τραγουδίστρια και ηθοποιός. Στις 1 Ιουνίου του 2006, παντρεύτηκε τον ποδοσφαιριστή, Ευγκένι Αλντόνιν και έχει αποκτήσει μια κόρη, την Βέρα (την 1 Δεκεμβρίου του 2006).

## Βιογραφία
Η Γιούλια γεννήθηκε στην οικογένεια του συνθέτη Βίκτορ Νατσάλοφ και μιας νοικοκυράς. Σε ηλικία των 5 χρόνων, έκανε το ντεμπούτο της στην Φιλαρμονική του Βορόνεζ. Το 1992, κέρδισε τον τηλεοπτικό διαγωνισμό "Morning Star" και προσκλήθηκε να γίνει παρουσιάστρια στο παιδικό μουσικό πρόγραμμα "Tam-Tam news". Το 1995, κυκλοφόρησε το πρώτο της άλμπουμ "*Αχ, σχολείο, σχολείο*". Το 1995, συμμετείχε στον διεθνή διαγωνισμό φωνητικών "Big Apple-95" και κέρδισε το Grand Prix. Από τότε, η δημοτικότητα της αυξήθηκε-ήταν παρουσιάστρια στην μουσική εκπομπή "Subotniy Betcher" και στο κανάλι "Star". Το 2000, πρωταγωνίστησε στο μιούζικαλ "*Formula radosti*", το 2001 στην ταινία "*Geroy eyie romana*" και το 2004 στην σειρά "Βόμβα για την νύμφη". Το 2005, κυκλοφόρησε το άλμπουμ της, "*Music Love*" και συνάντησε τον Ευγκένι Αλντόνιν. Το 2006, κυκλοφόρησαν τα άλμπουμ "*Ας μιλήσουμε για την αγάπη*" και "*Διάφορα τραγούδια για το κύριο*".

## Φιλμογραφία
*2001-Geroy eyie romana
*2004-Βόμβα για την νύμφη
*2005-Οι Τρεις Σωματοφύλακες

## Παραπομπές


## Εξωτερικοί σύνδεσμοι
* 

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Μονή Ευαγγελιστρίας

Με το όνομα **Μονή Ευαγγελιστρίας** αναφέρονται τα παρακάτω εν ενεργεία ελληνικά μοναστήρια:
*Μονή Ευαγγελιστρίας Άρτας
*Μονή Ευαγγελιστρίας Βοιωτίας
*Μονή Ευαγγελιστρίας Κυκλάδων
*Μονή Ευαγγελιστρίας Μαγνησίας

Κατηγορία:Αποσαφηνίσεις ελληνικών τοπωνυμίων
Nip/Tuck

To ***Nip/Tuck*** είναι μια δραματική-ιατρική σειρά αμερικάνικης παραγωγής, από τον δημιουργό Ράιαν Μέρφι, η οποία προβαλλόταν από το FX. Η σειρά εστιάζει στον Σον Μακναμάρα και στον Κρίστιαν Τρόι, οι οποίοι είναι δύο μεσήλικες πλαστικοί χειρουργοί και φίλοι, που έχουν δημιουργήσει τη δική τους επιχείρηση αισθητικών επεμβάσεων στο Μαϊάμι.

Η σειρά έκανε πρεμιέρα στις ΗΠΑ στις 22 Ιουλίου 2003 και ολοκληρώθηκε στις 3 Μαρτίου 2010 και διήρκεσε 6 σεζόν. Στην Ελλάδα προβλήθηκε από το Star Channel και από το Μακεδονία TV.

## Πλοκή
Ο Σον Μακναμάρα, ένας καταπιεσμένος και δυστυχισμένος σύζυγος, και ο Κρίστιαν Τρόι, ένας αμετανόητος εργένης, είναι δύο μεσήλικες πλαστικοί χειρουργοί και φίλοι, που έχουν δημιουργήσει τη δική τους επιχείρηση αισθητικών επεμβάσεων στο Μαϊάμι. Mέσα από την καθημερινότητά τους, αποκαλύπτεται η πολυπλοκότητα των ασθενών που επιδιώκουν να καλύψουν τις ψυχολογικές τους ατέλειες μέσω των αισθητικών επεμβάσεων.

## Ηθοποιοί-Χαρακτήρες
### Βασικοί Χαρακτήρες

### Δευτερεύοντες Χαρακτήρες

### Άλλοι Χαρακτήρες

## Επισκόπηση Σειράς

## Τηλεθέαση
Η σειρά κατέκτησε από την πρώτη στιγμή τους τηλεθεατές των ηλικιών 18-49 και 25-54, συγκεντρώνοντας κατά μέσο όρο 3.25 εκατομμύρια τηλεθεατές ανά επεισόδιο για την 1η σεζόν. Το τελευταίο επεισόδιο του 2ου κύκλου της σειράς καθήλωσε περισσότερους από 5 εκατομμύρια τηλεθεατές στον Ατλαντικό.

## Προβολή στον Κόσμο
Η σειρά προβάλλεται σε πολλές χώρες όπως Αυστραλία, Αργεντινή, Αυστρία, Βέλγιο, Βραζιλία, Χιλή, Κολομβία, Δανία, Φινλανδία, Γερμανία, Ινδία, Ιταλία, Ιαπωνία, Νορβηγία, Ισπανία, Πορτογαλία, Ελβετία, Σουηδία, Καναδάς, Γαλλία, Ιρλανδία, Ισραήλ, Μεξικό, Ολλανδία, Ηνωμένο Βασίλειο, Ρωσία και Τουρκία.

## Εξωτερικοί σύνδεσμοι
* FX ''Nip/Tuck'' επίσημος ιστότοπος 
* To ''Nip/Tuck'' στο ΤV.COM  
* O ιστότοπος του ''Nip/Tuck'' στο IMDB

Κατηγορία:Τηλεοπτικές σειρές του FX network
Κατηγορία:Τηλεοπτικές σειρές της Warner Bros. Television
Κατηγορία:Αμερικανικές τηλεοπτικές σειρές
Φίλιπ Λέναρντ

Ο **Φίλιπ Έντουαρντ Άντον φον Λέναρντ** (*Philipp Eduard Anton von Lenard*, 7 Ιουνίου 1862 - 20 Μαΐου 1947) ήταν Αυστριακός φυσικός ο οποίος βραβεύθηκε με το βραβείο Νόμπελ Φυσικής το 1905 για τις εργασίες του επί των καθοδικών ακτίνων και την ανακάλυψη πολλών από τις ιδιότητες τους. Ήταν επίσης ενεργός υποστηρικτής της ναζιστικής ιδεολογίας.

## Παραπομπές


Κατηγορία:Γερμανοί φυσικοί
Κατηγορία:Πρόσωπα ουγγρικής καταγωγής
Κατηγορία:Βραβευμένοι με Νόμπελ Φυσικής
Αντίλλες

Οι **Αντίλλες** (αγγλ. & γαλ.* Antilles*, ισπ. *Antillas*, ολλ. *Antillen*, πορτ. *Antilhas*) είναι ένα σύμπλεγμα νησιών της Αμερικής οι οποίες σχηματίζουν μέρος των Δυτικών Ινδιών στη Καραϊβική Θάλασσα. Οι Αντίλλες είναι διαιρεμένες σε δύο μεγάλες ομάδες νησιών: στις «Μεγάλες Αντίλλες» οι οποίες αποτελούνται από τα νησιά της Κούβας, της Τζαμάικας, της Ισπανιόλας και του Πουέρτο Ρίκο, και στις «Μικρές Αντίλλες», νοτιοανατολικά, οι οποίες αποτελούνται από το Βόρειο συγκρότημα ή τις Υπήνεμες Νήσους (Νήσοι Λίουορντ (*Leeward*)) και το Νότιο συγκρότημα ή τις Προσήνεμες Νήσους (Νήσοι Ουίντουορντ (*Windward*)).

Γεωγραφικά, οι Αντίλλες αποτελούν μέρος της Βόρειας και Κεντρικής Αμερικής. Πολιτισμικά η Κούβα, η Αϊτή, η Δομινικανή Δημοκρατία και η περιοχή του Πουέρτο Ρίκο θεωρούνται μέρος της Λατινικής Αμερικής.

## Μεγάλες Αντίλλες

* 
** Ίσλα δε λα Χουβεντούδ
* Ισπανιόλα
** 
*** Γκονάβ
*** Τορτούγα
*** Ιλ α Βας
*** Λε Καγιεμίτ
** 
*** Σαόνα
*** Μπεάτα
*** Καταλίνα
* 
*  (ΗΠΑ)
** Βιέκες
** Κουλέμπρα
** Μόνα
*Κέιμαν Νήσοι
** Γκραντ Κέιμαν
** Κέιμαν Μπρακ
** Λιτλ Κέιμαν

## Μικρές Αντίλλες

* 20px Αμερικανικές Παρθένοι Νήσοι (ΗΠΑ)
** Άγιος Σταυρός (Σαιντ Κρουά)
** Άγιος Θωμάς
** Άγιος Ιωάννης
*  (ΗΒ)
** Τορτόλα
** Ανεγκάντα
** Βίρτζιν Γκόρντα
** Τζοστ Βαν Ντάικ
*  (ΗΒ)
* Άγιος Μαρτίνος
** 20px Άγιος Μαρτίνος (Γαλλία) (Saint Martin) (Γαλ.)
**  (Sint Maarten)  (Ολλ.)
* 20px Άγιος Βαρθολομαίος (Γαλ.) 
* 20px Σάμπα (Ολλ.)
* 20px Άγιος Ευστάθιος (Ολλ.)
* 
** Άγιος Χριστόφορος
** Νέβις
* 
** Αντίγκουα
** Μπαρμπούντα
** Ρεντόντα
*  (ΗΒ)
*  Γαλλικές Αντίλλες (Γαλ.)
** 20px Γουαδελούπη 
*** Μαρί-Γκαλάντ
*** Λα Ντεζιράντ
**  
* 
* 
* 
* 
** Άγιος Βικέντιος (νησί)
** Γρεναδίνες
*** Μπέκια
*** Κανουάν
*** Γιούνιον Άιλαντ
*** Μυστίκ
* 
** Καρριακού
* 
** Τομπάγκο
** Τρινιντάντ
*  (Ολλ.)
* 20px Μποναίρ (Ολλ.)
* 20px Κουρασάο (Ολλ.)
* 25px Μαργαρίτα 
* 25px Κότσε 
* 25px Κουμπάγουα 
* 25px Λος Ρόκες 
* 25px Λα Τορτούγα 
* 25px Ορτσίγια 
* 25px Μπλανκίγια

Κατηγορία:Νησιωτικά συμπλέγματα
Κατηγορία:Καραϊβική
Μονή Αγίας Τριάδας Βοιωτίας

Η **Μονή Αγίας Τριάδας** είναι ορθόδοξη χριστιανική μονή στην περιοχή της Βοιωτίας. Βρίσκεται στις βόρειες πλαγιές του Κιθαιρώνα, χτισμένη στις βόρειες πλαγιές του Κιθαιρώνα, σε υψόμετρο 560 μέτρων και σε απόσταση 4 χιλιομέτρων δυτικά των Πλαταιών. Αν και παλαιότερα ήταν ανδρική, σήμερα είναι γυναικεία μονή. 

Η μονή χτίστηκε τον 15ο αιώνα (1632). Υπέστη σοβαρές καταστροφές από τον μεγάλο σεισμό των Αλκυονίδων το 1981. Από την παλαιά μονή σώζονται μόνο το καθολικό που έχει σημαντικές φθορές και δύο ερειπωμένα κελιά μοναχών. Ο ναός έχει δύο στρώματα τοιχογραφιών του 16ου και του 18ου αιώνα.

Τα τελευταία χρόνια καταβάλλονται προσπάθειες να αναστηλωθεί.

Η μονή εορτάζει τη Δευτέρα του Αγίου Πνεύματος και στις 14 Σεπτεμβρίου.

## Βιβλιογραφία
* Βασιλείου, Αθ. Αντώνιος, *Η ιερά μονή Αγίας Τριάδας Πλαταιών και ιστορήματα της περιοχής*, Θήβαι 1970, σ. 87.

## Παραπομπές


Αγιας Τριαδας
Μονή Αγίας Τριάδος

Με το όνομα **Μονή Αγίας Τριάδας** αναφέρονται οι παρακάτω εν ενεργεία μονές της Ελλάδας:
*Μονή Αγίας Τριάδας Βοιωτίας
*Μονή Αγίας Τριάδας Καρδίτσας
*Μονή Αγίας Τριάδας Κορινθίας
*Μονή Αγίας Τριάδας Μετεώρων
*Μονή Αγίας Τριάδας Πειραιώς
*Μονή Αγίας Τριάδας Σάμου
*Μονή Αγίας Τριάδας Χανίων
Βόμβα για την νύμφη

Η **Βόμβα για την νύμφη** (ρωσ. **Бомба для невесты**) είναι μια ρωσική μινισειρά.

## Κύριο ρόλοι

*Ντμίτρι Χαρατιάν
*Βλαντισλάφ Γκάλκιν
*Βλαντιμίρ Γισνέφσκι
*Γιούλια Νατσάλοβα
*Αλεξέι Κόρτνεφ
*Ελένα Ρατζίνσκαγια

Κατηγορία:Ρωσικές τηλεοπτικές σειρές
Μονή Μακαριωτίσσης Βοιωτίας

Η **Μονή Μακαριωτίσσης** είναι ορθόδοξη χριστιανική μονή στην περιοχή της Βοιωτίας. Βρίσκεται στις δυτικές πλαγιές του Ελικώνα, χτισμένη σε υψόμετρο 700 μέτρων περίπου πάνω από το χωριό Δομβραίνα. Η πρόσβαση γίνεται από τη Δομβραίνα με έναν δρόμο με πολυάριθμες στροφές. 

Η ημερομηνία ίδρυσης της μονής είναι άγνωστη. Κατά την διάρκεια της κατοχής κάηκε ο ναός της μονής και καταστράφηκαν σημαντικά έγγραφα και πολύτιμα βιβλία. Η μονή εγκαταλείφθηκε αλλά το 1989 επανήλθαν μοναχοί οι οποίοι κατάφεραν να αναστηλώσουν τον ναό.

## Εξωτερικοί σύνδεσμοι
*Πληροφορίες για τον δήμο Θίσβης, η μονή Μακαριώτισσας
*Προϊόντα Μονής Μακαριώτισσας στην Αίγινα, Γαλάτες Αίγινα

Μακαριωτισσας
Mkdir

Η εντολή **mkdir (make directory)** χρησιμοποιείται στα λειτουργικά συστήματα Unix, DOS, Windows και OS/2 για την δημιουργία νέου καταλόγου (φακέλου). Στο DOS και στα Windows συναντάται και σαν **md**.

## Χρήση
Η πιο κοινή χρήση της εντολής είναι

   mkdir όνομα_καταλόγου

όπου όνομα_καταλόγου είναι το όνομα του καταλόγου που θα δημιουργηθεί. Ο κατάλογος θα δημιουργηθεί κάτω από τον τρέχοντα κατάλογο.

Κατηγορία:Unix
Κατηγορία:DOS
Mv (Unix)

Η εντολή **mv** (από το αγγλικό *move*) χρησιμοποιείται στο Unix για την μετακίνηση ενός ή περισσοτέρων αρχείων ή καταλόγων από ένα μέρος σ' ένα διαφορετικό. Το νέο όνομα αρχείου μπορεί να είναι στο ίδιο σε διαφορετικό κατάλογο ή να είναι νέο όνομα. Όταν το αρχικό όνομα και το καινούργιο όνομα είναι στο ίδιο μέρος τα αρχείο θα μετονομαστεί αντί να μεταφερθεί. Χρειάζεται *άδεια εγγραφής* για όλους τους καταλόγους που τροποποιούνται.

Κατηγορία:Unix
Mac OS X Snow Leopard

μικρογραφία|Ένα MacBook Pro 17" μοντέλου 2006 με Mac OS X έκδοση 10.6 (Snow Leopard), που δείχνει ένα από τα προεπιλεγμένα φόντα, μια δορυφορική φωτογραφία της Γης.
Το **Mac OS X Snow Leopard** (έκδοση 10.6) είναι η έβδομη έκδοση του λειτουργικού συστήματος της Apple, Mac OS X.

Αυτή η έκδοση του Mac OS X εστιάζει στη βελτίωση της απόδοσης, της αποτελεσματικότητας και της μείωσης του συνολικού ίχνους μνήμης του σε σύγκριση με τον προκάτοχό του Mac OS X v10.5 "Leopard", παρά τα νέα χαρακτηριστικά γνωρίσματα του τελικού χρήστη. Αυτή είναι επίσης η πρώτη έκδοση Mac OS από την εισαγωγή του Συστήματος 7.1.2 που δεν υποστηρίζει την αρχιτεκτονική PowerPC, όπως η Apple σκοπεύει τώρα να επικεντρωθεί στην τρέχουσα γραμμή των Intel-based προϊώντων. Το Snow Leopard κυκλοφόρησε στις 28 Αυγούστου 2009, και είναι διαθέσιμο ως αναβάθμιση για τους Intel-based υπολογιστές Macintosh. Ενός χρήστη άδειες και «οικογενειακά πακέτα» για αριθμό έως πέντε υπολογιστών είναι διαθέσιμες. Για να τύχουν υπολογιστές Mac που αγοράστηκαν μετά από 8 Ιουνίου, 2009 η Apple προσέφερε έκπτωση των τιμών μέσω του «μέχρι σήμερα». Ενώ η άδεια για την λιανική εκδοχή του Snow Leopard περιορίζει την αναβάθμιση για τους χρήστες του Mac OS X v10.5 "Leopard", η εταιρία έχει αναγνωρίσει ότι δεν υπάρχει τεχνικό εμπόδιο, που να αποτρέπει μια άμεση αναβάθμιση από το Mac OS X v10.4 "Tiger". Η προτεινόμενη διαδρομή αναβάθμισης από την Apple για το OS X" Tiger "είναι μέσα από την τρέχουσα έκδοση του" Mac Box Set ", η οποία περιλαμβάνει το Mac OS X Snow Leopard, iLife '09 και iWork '09.

Κατηγορία:MacOS
Αιγιρίνης

Ο **αιγιρίνης** (*aegirine*) είναι ινοπυριτικό ορυκτό του νατρίου και του σιδήρου. Οφείλει το όνομά του στον Ægir, θεότητα της θάλασσας της Σκανδιναβικής μυθολογίας.. Συνώνυμό του είναι ο **ακμίτης**, που ονομάστηκε έτσι λόγω του αξύληκτου των άκρων των ακμών του.

## Εμφάνιση, παραγενέσεις
Σχηματίζει παραμικτική σειρά με τον αυγίτη ((Na,Ca)(Fe3+,Fe2+,Mg,Al,Ti)Si2O6, συχνά δε οι παραμίξεις αυτές αποκαλούνται **αιγιριναυγίτης**. Είναι μέλος της ομάδας των αμφιβόλων (υποομάδα κλινοπυρόξενων).

Απαντάται συχνά σε αλκαλικά πυριγενή πετρώματα (συηνίτες, γρανίτες, τραχείτες, σε καρμπονατίτες και σε πηγματίτες. Ανευρίσκεται, επίσης, σε μεταμορφωμένα πετρώματα, όπως γνευσίους, σχιστολίθους και σιδηρομιγείς αποθέσεις. Έχει επίσης ανευρεθεί σε μάργες.

Η εξαλλοίωσή του οδηγεί στο σχηματισμό χλωρίτη ή νατριούχων αμφιβόλων.

Ορυκτά με τα οποία σχετίζεται είναι ο νεφελίνης, ο αρφβενδσονίτης, ο αινιγματίτης, ο αστροφυλλίτης, το ευδιάλυτο, ο αποφυλλίτης, οι καλιούχοι άστριοι, ο ριβεκίτης και ο γλαυκοφανής (τα δύο τελευταία ιδιαίτερα στα μεταμορφωμένα πετρώματα).

Απαντάται σχεδόν σε όλα τα σημεία του κόσμου. Αξιοσημείωτες εμφανίσεις καλοσχηματισμένων κρυστάλλων αναφέρονται στη Νορβηγία, στο σύμπλεγμα Alno της Σουηδίας, στην Ισπανία (περιοχή Huesca), στη χερσόνησο Κόλα της Ρωσίας, στη Γροιλανδία, στο Μαλάουι (ιδιαίτερα μεγάλοι κρύσταλλοι), τη Ζάμπια, το Mont Saint-Hilaire στο Κεμπέκ του Καναδά και στις Πολιτείες Αρκάνσας και Μοντάνα στις ΗΠΑ.

Στην Ελλάδα απαντάται στη νήσο Σίφνο (όρμος «Βρουλίδια» στα βόρεια της νήσου).

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Deer, W.A., R.A. Howie, and J. Zussman (1978) *Rock-forming minerals*

## Σημειώσεις


Αιγιρινης
Αιγιρινης
Μικρές Αντίλλες

Οι **Μικρές Αντίλλες** (αγγλικά: *Lesser Antilles*) είναι σύμπλεγμα νησιών, μέρος των Αντιλλών, οι οποίες μαζί με τις Μπαχάμες, τα νησιά Τερκς και Κέικος και τις Μεγάλες Αντίλλες σχηματίζουν τις Δυτικές Ινδίες.

Οι Μικρές Αντίλλες διαιρούνται σε δύο μεγάλες νησιωτικές ομάδες: στις Προσήνεμες Νήσους (νότια) και στις Υπήνεμες Νήσους (βόρεια). Παρόλα αυτά υπάρχει ακόμη μία μικρή κατηγορία νήσων, οι επονομαζόμενες Υπήνεμες Αντίλλες στις οποίες συμπεριλαμβάνεται μέρος των πρώην Ολλανδικών Αντιλλών, καθώς και μικρά νησιά της Βενεζουέλας. Οι Υπήνεμες Αντίλλες θεωρούνται μερικές φορές μέρος των Προσήνεμων Νήσων και δεν πρέπει να συγχέονται με τις Υπήνεμες Νήσους.

## Νησιά
Τα σημαντικότερα νησιά των Μικρών Αντιλλών είναι τα εξής:

## Εξωτερικοί σύνδεσμοι
* 

Κατηγορία:Νησιωτικά συμπλέγματα
Κατηγορία:Νησιά της Καραϊβικής
Κλεισούρα Μεσσηνίας

Η **Κλεισούρα** είναι χωριό της Περιφερειακής Ενότητας Μεσσηνίας στην Περιφέρεια Πελοποννήσου. Διοικητικά υπάγεται στη Δημοτική Ενότητα Αίπειας, του Δήμου Μεσσήνης.

## Ιστορία
Η Κλεισούρα είναι οικισμός της Κοινότητας Αδριανής που μετέπειτα εντάχθηκε στο Δήμο Αίπειας. Από το 2010 υπάγεται στο Δήμο Μεσσήνης. Είναι χτισμένη ανάμεσα σε τέσσερις λόφους, σε υψόμετρο 144 μέτρα και έχει 22 κατοίκους, σύμφωνα με την Απογραφή του 2011. Το όνομα Κλεισούρα το χρωστάει συνεπώς στο στενό πέρασμα που σχηματίζουν εκεί δύο τεράστιοι δασωμένοι λόφοι. Σήμερα οι λιγοστοί κάτοικοι του χωριού ασχολούνται κυρίως με την καλλιέργεια της ελιάς.

Το σημείο αποτελούσε σταυροδρόμι κατά τους Βυζαντινούς χρόνους μεταξύ Πύλου, Μεθώνης και Κορώνης. Αναφέρεται στις Ενετικές απογραφές στα τέλη του 17ου αιώνα και φέρεται να έχει 3 οικογένειες και 12 κατοίκους. Οι πρώτοι κάτοικοί της μάλιστα ήταν κτηνοτρόφοι από τα χωριά Ροεινό, Αλωνίσταινα, Αρκουδόρεμα και Λιμποβίσι της Αρκαδίας, που έφτασαν εδώ πριν την Ελληνική Επανάσταση και οι οποίοι σταδιακά λόγω του κλίματος άρχισαν να ασχολούνται με τη γεωργία. Όπως λέγεται, οι πρώτες οικογένειες ήταν οι: Κοτσάφτης, Γκαρδιακός, Μπουζαλάς, Μάντης και Κουτρουμπής.

Το χωριό πυρπολήθηκε και καταστράφηκε ολοσχερώς (εκκλησίες, σπίτια, κτήματα), με το πέρασμα του Ιμπραήμ Πασά τον Φεβρουάριο του 1825, κατά την διάρκεια της Επανάστασης.

Στον καιρό της σκλαβιάς, φαίνεται πως η Κλεισούρα είχε επαναστατικά ερεθίσματα. Στο χωριό αυτό λημέριαζε ο Κλεφτοκαπετάνιος Μαντάς,που φύλαγε τα στενά. Υπάρχει μια ενδιαφέρουσα παραδοση για τον Μαντά, για τη δράση του γύρω από το Μπογάζι και την Κλεισούρα. Ο Κωνσταντής Μάντης σαν μπουλουξής, πήρε μέρος στην πολιορκία της Κορώνης και ο Στάθης Κοτσάφτης, λέει κάποια οικογενειακή παράδοση, το απόκτησε έτσι, για λόγους πατριωτικούς και αντιγνωμίας. Ήρθε σε ρήξη ο Στάθης με τους Τούρκους, έτσι αναγκάστηκε να κρύβεται ψηλά στα μαντριά για πολύ καιρό. Όταν κάποτε τον έπιασαν οι Τούρκοι, του έκοψαν το ένα αυτί. Έκτοτε τον φώναζαν Κοτσάφτη.

## Διοικητικές μεταβολές
Στις 21-04-1835, ο οικισμός Κλεισούρα προσαρτάται στο Δήμο Αίπειας, με έδρα τη Λογγά και στις 18-12-1840, προσαρτάται στο Δήμο Κορώνης, με έδρα το Πεταλίδι. Στις 07-06-1890, προσαρτάται στο Δήμο Αίπειας, με έδρα τη Λογγά και στις 31-08-1912, προσαρτάται στην Κοινότητα Ρεμούσταφας, μετονομαζόμενη στις 22-12-1927, σε Κοινότητα Αδριανής. Στις 04-12-1997, προσαρτάται στο Δήμο Αίπειας, με έδρα τη Λογγά και στις 07-06-2010, προσαρτάται στο Δήμο Μεσσήνης.

## Ήρωες πεσόντες υπέρ πατρίδος
* Μπουζαλάς Κωνσταντίνος του Λάμπρου, Στρατιώτης: Γεννήθηκε στην Κλεισούρα Πυλίας Μεσσηνίας το 1910, του 50ου Σ.Π. Πέθανε σε Ορεινό Χειρουργείο (μάχη Μόροβας - Κορυτσάς) στις 11 Δεκεμβρίου 1940.

## Εξωτερικοί σύνδεσμοι
* Κλεισούρα Μεσσηνίας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης